CELEX: 31986D0257
Language: ro
Date: 1986-06-18 00:00:00
Title: Decizia Consiliului din 18 iunie 1986 de acceptare, în numele Comunității, a Recomandării Consiliului de Cooperare Vamală din 16 iunie 1982 cu privire la utilizarea unui cod pentru reprezentarea modului de transport

02/Volumul 02
            
            
               RO
            
            
               Jurnalul Ofícial al Uniunii Europene
            
            
               265
            
         31986D0257
   
               L 167/32
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 18 iunie 1986
   de acceptare, în numele Comunității, a Recomandării Consiliului de Cooperare Vamală din 16 iunie 1982 cu privire la utilizarea unui cod pentru reprezentarea modului de transport
   (86/257/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere propunerea Comisiei,
   întrucât, sub rezerva anumitor condiții de aplicare, Recomandarea Consiliului de Cooperare Vamală din 16 iunie 1982 cu privire la utilizarea unui cod pentru reprezentarea modului de transport poate fi acceptată de către Comunitate,
   DECIDE:
   Articolul 1
   Se acceptă, în numele Comunității, Recomandarea Consiliului de Cooperare Vamală din 16 iunie 1982 cu privire la utilizarea unui cod pentru reprezentarea modului de transport, sub rezerva anumitor condiții de aplicare.
   Textul recomandării și condițiile de aplicare se anexează la prezenta decizie.
   Articolul 2
   Președintele Consiliului adresează o notificare Secretariatului Consiliului de Cooperare Vamală cu privire la acceptarea de către Comunitate, sub rezerva anumitor condiții de aplicare, a recomandării prevăzute la articolul 1.
   
      Adoptată la Luxemburg, 18 iunie 1986.
      
         
            Pentru Consiliu
         
         
            Președintele
         
         N. SMIT-KROES
         
      
   
   Recomandarea Consiliului de Cooperare Vamală
   din 16 iunie 1982
   cu privire la utilizarea unui cod pentru reprezentarea modului de transport
   CONSILIUL DE COOPERARE VAMALĂ,
   DORIND
   să faciliteze schimbul internațional de date între administrațiile vamale, precum și între administrațiile vamale și persoanele implicate în comerțul internațional,
   AVÂND ÎN VEDERE
   că este de dorit să se utilizeze, într-un astfel de schimb internațional de date, un cod acceptat la nivel internațional și universal aplicabil pentru reprezentarea modalităților de transport,
   AVÂND ÎN VEDERE
   recomandarea nr. 19 adoptată în martie 1981 de către Grupul de lucru pentru facilitarea procedurilor de comerț internațional al Comisiei Economice pentru Europa (CEE/ONU), care recomandă utilizarea unui cod numeric format dintr-o singură cifră pentru reprezentarea modurilor de transport utilizate în scopul comerțului internațional,
   AVÂND ÎN VEDERE
   că structura codului, prevăzută de recomandarea CEE/ONU menționată anterior, constituie o bază adecvată pentru reprezentarea modurilor de transport utilizate în schimbul internațional de date,
   RECOMANDĂ
   ca statele, fie că sunt sau nu membre ale Consiliului, precum și uniunile vamale sau economice, să utilizeze structura de cod numeric formată dintr-o singură cifră prevăzută de recomandarea CEE/ONU menționată mai sus, precum și de versiunile ulterioare revizuite ale acestui cod, pentru reprezentarea modurilor de transport utilizate în schimbul internațional de date dintre administrațiile vamale și dintre administrațiile vamale și persoanele implicate în comerțul internațional, ori de câte ori este nevoie de o reprezentare codificată,
   SOLICITĂ
   statelor, fie că sunt sau nu membre ale Consiliului, precum și uniunilor vamale și economice care acceptă prezenta recomandare, să adreseze o notificare secretarului general cu privire la acceptarea acesteia, la data de punere în aplicare a recomandării și la condițiile de aplicare. Secretarul general transmite aceste informații administrațiilor vamale ale tuturor statelor membre. El le transmite, de asemenea, și administrațiilor statelor nemembre, precum și uniunilor vamale și economice care au acceptat prezenta recomandare.
   Condiții de aplicare
   
               1.
            
            
               Recomandarea se aplică în cadrul Comunității de la 1 ianuarie 1988.
            
         
               2.
            
            
               Codul nr. 6 (transport multimodal) nu se utilizează de către Comunitate deoarece aceasta nu recunoaște transportul multimodal ca fiind un mod de transport per se.
            
         
               3.
            
            
               Codul nr. 9 (necunoscut) se folosește pentru transportul realizat prin autopropulsie.